Meðferð við æðasliti er einföld og er gerð á stofu án deyfingar . Meðferðin eyðir sýnilegum æðum í húð . Hvað er æðaslit ? / / Nálægt yfirborði húðarinnar liggja þunnar bláæðar sem tengjast bláæðakerfi líkamans . Æðaslit felur ekki í sér að æðarnar slitni , þó svo nafnið gefi það til kynna , heldur myndast það þegar æðarnar víkka út þannig að þær verða sjáanlegar . Æðaslit er skylt æðahnútum en hvorttveggja verður , vegna bilunar í bláæðum . Æðaslit er ekki eingöngu bundið við fótleggi en er þó algengast þar . Meðferð við æðasliti / / Efni er sprautað inn í æðaslitið sem fær æðavegginn til að leggjast saman og að endingu skemmast . Efnið sem notast er við heitir Aethoxysklerol . Þessa meðferð þarf stundum að endurtaka en það er metið þremur mánuðum eftir meðferð . Meðferðin er einföld og er gerð á stofu án slævingar eða svæfingar . Í lasermeðferð eða glómun öðru nafni , er notast við laser af gerðinni LEONARDO ® DUAL 45 , sem er nýjasta gerðin á markaðinum og er talinn vera sá allra besti . Glómun er framkvæmd í staðdeyfingu í nánast öllum tilfellum þar sem ekki er þörf á svæfingu , nema í örfáum tilfellum . Notast er við laserþráð sem er þræddur inn í æðina sem um ræðir og er því um innæðaaðgerð að ræða , en ekki er ekki opnað inn á æðina eins og í öðrum æðahnútaaðgerðum . Undir ómstýringu er laserþráðurinn færður upp æðina og sá hluti æðarinnar sem er bilaður er meðhöndlaður . Eftir nokkra mánuði þá sést æðin ekki lengur með ómskoðun . Fyrir hverja er lasermeðferð Kannað er með ómskoðun hvort um sé að ræða einungis æðahnúta eða einnig leka í stofnæð , því ef svo er , þá er möguleiki að gera glómun til að leysa vandamálið . Ef eingöngu er um æðahnúta að ræða , þá nægir að fjarlægja þá með svokallaðri heklunál . Æðavandamál eru algeng vandamál hjá þeim sem eru komin yfir miðjan aldur . Sérstaklega geta komið upp vandamál hjá konum fyrr , þ.e. á meðgöngu . Aðgerðir við æðavandamálum geta verið opnar aðgerðir , aðgerð með Laser eða meðhöndlun með æðaherpandi efni . Lögð er áhersla á þverfaglega nálgun og þannig stuðla að heildstæðri umgjörð þeirrar starfsemi sem tryggir að sjúklingar fái fyrsta flokks þjónustu og meðferð . Hvað eru æðahnútar ? / / Æðahnútar er sjúkdómur í bláæðum líkamans , aðallega í ganglimum , sem geta myndast hvar sem er á fótleggjum , en koma oftast fram aftan á kálfum eða innan á fótleggjum . Æðahnútar fyrirfinnast bæði í grunn bláæðakerfinu , sem er nær húðinni og er algengara , en einnig í djúpa bláæðakerfinu . Í bláæðum eru lokur sem sjá til þess að blóðið flæði bara í eina átt þ.e. frá útlimum til hjarta og má segja að æðarnar séu í raun að vinna á móti þyngdaraflinu . Ef þessar lokur bila þá myndast bakflæði sem veldur auknum þrýstingi , sem veldur því að æðarnar hnykkla sig . Í þessum hnykklum myndast blóðpollar og þetta köllum við í daglegu tali æðahnúta , sem eru bláir eða dökkfjólubláir á lit . Eymsli eða verkir Þungatilfinning eða þreyta Kláði eða pirringur Púlserandi vöðvakrampi í neðri hluta fótleggja Misjafnt er hve mikil einkennin eru og hvenær dags þau koma fram . Þau verða oft meira áberandi við langar stöður og yfir nótt . Þegar hækkað er undir fótum þá yfirleitt dregur úr óþægindunum . Orsakir eru ekki alveg þekktar en þessar eru helst nefndar : Erfðir Þyngd Greining hefst með viðtali við lækni , þar sem farið er yfir einkenni , ættarsögu og almenn skoðun framkvæmd . Að auki er framkvæmd dooplerskoðun þar sem ástand lokanna er kannað sem og ómskoðun til að meta umfang sjúkdómsins . Í kjölfarið er lagt á ráðin um frekari meðferð . Algengast er að æðahnútaaðgerðir séu gerðar í slævingu á skurðstofu , þetta á sérstaklega við um aðgerðir þar sem lasertækni er beitt við að brenna skemmdu æðarnar sem leka og valda æðahnútum . Æðahnútaaðgerð með laser tækni tryggir viðkomandi einstaklingi eins skjótan bata og mögulegt er eftir aðgerð .